laion/Wikipedia-Exotic huggingface dataset:
3 Words

3 Words (בעברית: 3 מילים) הוא אלבום הבכורה של זמרת הפופ הבריטית שריל. האלבום יצא לאור ב-23 באוקטובר 2009, על ידי חברת התקליטים Fascination Records. ב-2008, היא נבחרה להשתתף בקליפ לשיר "Heartbreaker" של Will.i.am, לאור יכולות הריקוד שלה. לאחר מכן הוזמנה לתרום את קולה לגרסה הבריטית של השיר. בסופו של דבר השיר לא נכלל באלבום Songs About Girls של Will.i.am, אך נכלל באלבום הבכורה של קול, Words‏ 3. ב-27 באפריל 2009 הצהירה קול, דרך MTV בריטניה, כי היא עובדת על אלבום סולו. במקביל רתמה קול שלל מפיקים (ביניהם Will.i.am, טאיו קרוז, ווין וילקינס וSyience) לעבודה על האלבום. בנוסף ביקשה מקרוז שיכתוב לה שני שירים לאלבום. את הראשון מבין השניים, Break Your Heart, הוא כתב במיוחד עבורה, אך המנהלים בחברת התקליטים סברו שהוא דומה מידי לדואט של קול עם וויל.אי.אם, ודרשו שהוא לא יכלל באלבום. מאוחר יותר קרוז הקליט את השיר בעצמו והוציא אותו כסינגל הבכורה מאלבומו השני Rokstarr. השיר זכה להצלחה כבירה, כאשר הגיע למקום הראשון במספר מצעדים, ביניהם גם מצעד הלהיטים הבריטי ומצעד הלהיטים האמריקאי. השיר השני שכתב קרוז לקול נקרא Stand Up, והוא כן נכלל באלבומה. עטיפת האלבום צולמה בידי צלם האופנה הבריטי ניק נייט'. במאי ויוני 2010, הצטרפה קול כאמן תומך בהופעות האירופאיות בסיבוב ההופעות של הבלאק אייד פיז, The E.N.D. World Tour. היא ביצעה את Fight for this Love, Boy Like You, Make Me Cry, Parachute, Fireflies, 3 Words, Rain on Me ואת Stand Up. לעיתים הצטרף אליה וויל.אי.אם כאשר ביצעה את הדואט שלהם, Words‏ 3. הסינגל הראשון ששוחרר מהאלבום הוא Fight for This Love. היא בחרה לבצע אותו בתוכנית The X Factor (הגרסה הבריטית לאמריקן איידול). בעקבות החשיפה שקיבל בתוכנית, הוא התמקם במקום הראשון במצעד הלהיטים הבריטי ובמצעד הלהיטים האירי. לאחר מכן הוכרז כסינגל הכי נמכר של 2009 (הוא נעקף עד לסוף השנה, ובסופו של דבר דורג במקום הרביעי לאותה שנה). לאחר מכן התמקם במקום הראשון גם במצעד הלהיטים הנורווגי, במצעד הלהיטים ההונגרי, ובמצעד הלהיטים בדנמרק. בסוף 2009 התברר שהוא הסינגל ה-29 הכי נמכר בעשור הנוכחי, עם מכירות של למעלה מ-900,000 עותקים רק בבריטניה. הסינגל השני ששוחרר הוא Words‏ 3, דואט עם Will.i.am. הסינגל דורג בעשיריה הראשונה במצעדים הבאים- בריטניה, אירלנד, אוסטרליה ואיטליה. הסינגל השלישי מהאלבום, Parachute, שוחרר רק בבריטניה ובאירלנד. במצעד באירלנד דורג שלישי, ובבריטניה במקום הרביעי. Words – The B-Sides EP‏ 3, הוא מיני-אלבום דיגיטלי שהוכנסו שישנו 3 שירים. האלבום יצא לאור ב-18 באפריל 2010. אתר האינטרנט הרשמי של 3 Words 3 Words, ברשת החברתית אקס (טוויטר) מידע על האלבום 3 Words באתר MusicBrainz מידע על האלבום 3 Words באתר AllMusic האלבום 3 Words באתר Discogs Will.i.am, טאיו קרוז, ווין וילקינס, Syience
אאוגניוס הראשון

אֵאוּגֶנְיוּס הָרִאשׁוֹן (בלטינית: Eugenius I; נפטר ב-2 ביוני 657) כיהן כאפיפיור מ-654 ועד מותו ב-657. הוא נבחר לכהונת האפיפיור עוד בתקופת חייו של קודמו בתפקיד, מרטינוס הראשון, לאחר שזה התפטר עם הגלייתו לחצי האי קרים, ומיד לאחר מותו של מרטינוס עלה לכס האפיפיור. מעט ידוע על התקופה טרם נבחר לאפיפיור. ידוע כי אאוגניוס נולד ברומא לאדם בשם רוסטניאנוס. הוא נבחר לתפקידו מתוך הנחה, שהוא יביא לידי פתרון את הסכסוך בין הקיסר קונסטנס השני והאפיפיור מרטינוס הראשון, אשר הוביל למעצרו ולהגלייתו של זה האחרון. במיוחד עלתה על הפרק שאלת המונותליטיזם. עמדותיו של אאוגניוס לא היו שונות מהותית מאלו של קודמו בתפקיד, וריחפו מעליו זעמו של הקיסר ופגיעה דומה לזו שסבל מרטינוס, אלא שאאוגניוס מת לפני שהסכסוך בין השניים הסלים. אאוגניוס עבר תהליך קאנוניזציה ונחשב לקדוש נוצרי. יום חגו הוא 2 ביוני. מדיה וקבצים בנושא אאוגניוס הראשון בוויקישיתוף אאוגניוס הראשון, באתר אנציקלופדיה בריטניקה (באנגלית)
באדה מריאם השלישי, קיסר אתיופיה

באדה מריאם השלישי היה קיסר אתיופיה משך ימים ספורים בחודש אפריל 1826. הוא הומלך כמלך-בובה על ידי ראס וובה היילה מריאם, והחליף את הקיסר ג'יגר. המלכתו, כמו גם הדחתו בידי ראס מאריה, אשר השיב את ג'יגר לשלטון, היו חלק ממאבקי הראסים שהחזיקו בשלטון בפועל במהלך תקופת השופטים האתיופית. לבאדה מריאם השלישי לא היו כל סמכויות במשך כהונתו הקצרה. סמואל גובאט, לימים הבישוף הפרוטסטנטי השני של ירושלים, דיווח כי פגש בבאדה מריאם השלישי בשנת 1831, חמש שנים לאחר כהונתו הקצרה, וכי הוא התגורר בעיר אדיגראט עם אשתו וילדיו.
מקדונלד

האם התכוונתם ל... איגרת מקדונלד – איגרת ששלח ראש ממשלת בריטניה, רמזי מקדונלד, לחיים ויצמן, בשנת 1931 האי הרד ואיי מקדונלד – איים בלתי מיושבים הנמצאים בדרום האוקיינוס ההודי שבט מקדונלד – אחד מהשבטים הסקוטיים הגדולים ביותר שילוש מקדונלד – שלוש התכונות הראשיות אצל ילדים, שיכולות להצביע על כך שהם יגדלו להיות רוצחים סדרתיים מקדונלד'ס – רשת מזון מהיר רב-לאומית אישים איימי מקדונלד – זמרת-יוצרת סקוטית אן-מרי מקדונלד – סופרת, מחזאית ושחקנית קנדית אריאל מקדונלד – כדורסלן אמריקאי ששיחק גם במכבי תל אביב ג'ון אלכסנדר מקדונלד – ראש הממשלה הראשון של קנדה ומיוזמי הקמתה ג'ון מקדונלד – סופר אמריקאי ג'יימס מקדונלד – דיפלומט אמריקאי, הנציג הדיפלומטי הראשון של ארצות הברית בישראל מורין אן מקדונלד – פזמונאית וזמרת אמריקאית הידועה בשם הבמה מוזלה מלקולם מקדונלד – פוליטיקאי בריטי, שר המושבות מלקולם מקדונלד (כדורגלן) – כדורגלן אנגלי קלי מקדונלד – שחקנית סקוטית רמזי מקדונלד – פוליטיקאי בריטי, ראש ממשלת בריטניה הראשון בהיסטוריה ממפלגת הלייבור מקדונל
טקס קפה

בּוּנָה הוא כינוי לקפה באתיופיה. 'בונה' הוא גם שמו של טקס שתיית הקפה המסורתי בחברה האתיופית . לטקס שתיית הבונה חשיבות חברתית גבוהה. מקור השם "קפה" מגיע מטורקית והוא שיבוש של המילה הערבית קהווה (قهوة), קיצור של הביטוי: קהוות אל-בּוּן שמשמעותו "היין של הפול". משמעות המילה "קהווה" עצמה הוא "כהה". בניבים הצפוניים של האמהרית ובהם הגונדרי הקפה מכונה "בונה" ובניב השאווני "בון" הלקוחים מהמילה "בונמה" שמשמעותה "חום", צבעו של המשקה. בערבית המילה "בון" מציינת אף היא את המשקה עצמו, פוליו וצבע חום. אטימולוגיה עממית קושרת את המילה "קפה" לשם חבל הארץ "קאפה" אשר במדינת האומות, הלאומים ועמי הדרום שבאתיופיה. הכנת הקפה לטקס היא תהליך ארוך שאורך כחצי שעה, ובו מספר שלבים: בשלב הראשון קולים את פולי הקפה ומגישים אותם לשולחן הקפה, כדי שהאורחים ייהנו מריחם. לאחר שהתקרר, טוחנים את הקפה, ובמקביל מרתיחים כמות מים גדולה בקומקום. כשהמים רותחים מוסיפים לקומקום את הקפה הטחון, ובמהלך בישולו שמים קטורת, ומביאים את ספלי הבונה. כשהקפה מוכן, עוברים לשלב ההגשה, שבמהלכו מוזגים לאורחים שלושה ספלים בזה אחר זה, הנקראים "אוול" או "אבול", "טני" או "רג'ה" (באורומו "טונה" או "טולה") ו"ברכה". בכל פעם, לפני סבב המזיגה, מניחים את הקומקום עם מים לרתיחה. את הבונה נוהגים לשתות פעמיים ביום: בבוקר, לפני תחילת יום העבודה, ובערב, לאחר סוף יום העבודה. [דרוש מקור] לבונה שני תפקידים: תפקיד חברתי - הבונה מוגש לכל אורח כחלק מהכנסת אורחים. שותים אותו במפגשים משפחתיים, אירועים וחגים. טקסים דומים ניתן למצוא גם בתרבויות האחרות, כגון בטקס הכנת ושתיית 'הקווה סאדה' הבדואי, או בטקס שתיית התה האנגלי. תפקיד רוחני - הבונה מהווה טקס להרחקת רוחות רעות ולריפוי לאנשים חולים. על פי המסורת האתיופית, את פולי הקפה גילו שלושה חברים בשם אבון, טונא וברכה, ועל שמם ולזכר שלושתם, טקס הבונה כולל שלושה סבבים, כסדר השמות. עם עליית ביתא ישראל לישראל, הביאו יהודי אתיופיה את מסורת הטקס, וישנם ברחבי הארץ עשרות חנויות לממכר תבלינים אתיופיים המוכרות גם בונה. מדיה וקבצים בנושא טקס קפה בוויקישיתוף טקס הקפה האתיופי באתר אתיופיה טקס קפה ה"בונה"(הקישור אינו פעיל), באתר ביתא ישראל Alan S. Kaye, "The Etymology of "Coffee": The Dark Brew", Journal of the American Oriental Society 106 (3), 1986, pp. 557-558
ויטמן

האם התכוונתם ל... ויטמן (חברה) – יצרן גלידה ישראלי ויטמן – מכתש פגיעה שקרוי על שמו של וולט ויטמן וולט ויטמן – משורר, עיתונאי, מחבר והומניסט אמריקאי מג ויטמן – מנהלת אמריקאית, ניהלה את חברת eBay, וכיום מנהלת את חברת היולט פקארד מיי ויטמן – שחקנית קולנוע אמריקאית מיכאל ויטמן – קצין שריון גרמני בוואפן אס אס סטיוארט ויטמן – שחקן קולנוע וטלוויזיה אמריקאי צ'ארלס ויטמן – צלף בחיל הנחתים של ארצות הברית שב-1966 ביצע מסע רצח שבו רצח 18 בני אדם רוב ויטמן – פוליטיקאי אמריקאי, חבר בית הנבחרים של ארצות הברית רנדי ויטמן – מאמן כדורסל ושחקן עבר אמריקאי
MIMO

האם התכוונתם ל... MIMO (תקשורת) – מודל מתמטי לתקשורת באמצעות מספר אנטנות. MIMO (בקרה) – מערכות מרובות קלט-פלט
אצטדיון צסק"א פסצ'אנויה ע"ש גריגורי פדוטוב

אצטדיון צסק"א פסצ'אנויה ע"ש גריגורי פדוטוב (ברוסית: Стадион ЦСКА «Песчаное» имени Григория Федотова) היה מגרשה הביתי של קבוצת צסק"א מוסקבה. האצטדיון נבנה ב-1961 לראשונה ביוזמת גיאורגי גרצ'קו שהיה אז שר הביטחון של ברית המועצות. הוא נקרא על שם כדורגלן סובייטי מצטיין גרגורי פדוטוב ששיחק בשורות צסק"א מוסקבה. המשחק הרשמי הראשון נערך ב-6 בנובמבר 1974, צסק"א שיחקה מול קאיראט אלמטי. האצטדיון הכיל עד 11,000 מושבים ונעשה בו שימוש כמגרש אימונים בעיקר. לפני סגירתו הורחב האצטדיון והכיל עד 30,000 מושבים. משחקי אליפות ברית המועצות ורוסיה נערכו לעיתים קרובות במגרש זה וב-1995 היה רשמית לאצטדיון הביתי של צסק"א מוסקבה. בסוף שנת 2000 נסגר האצטדיון וצסק"א עברה לשחק בארנה חימקי. עד מהרה נהרס האצטדיון וב-19 במאי 2007 הונחה אבן הפינה לארנה צסק"א שמכיל 30,000 מושבים. הבנייה הושלמה בקיץ 2016. מידע נוסף (ברוסית) ערך זה הוא קצרמר בנושא כדורגל רוסי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
הגביע האוקראיני

הגביע האוקראיני בכדורגל (באוקראינית: Кубок України з футболу) הוא טורניר כדורגל, הנערך מדי שנה בידי התאחדות הכדורגל האוקראינית ובו לוקחים חלק מועדוני כדורגל מקצוענים מאוקראינה. כל המועדונים המשחקים בליגת העל האוקראינית, הליגה האוקראינית הראשונה והליגה האוקראינית השנייה, שהם מועדונים מקצוענים בלבד, מתחרים בגביע האוקראיני. הטורניר נערך תחת שיטת "נוק-אאוט". קבוצות הליגה השנייה מתחילות לשחק משלב 512 הגדולות, 256 הגדולות או בשלב המסיים של 128 הגדולות, תלוי במספר הקבוצות באזור המתאים של הליגה השנייה. קבוצות הליגה הראשונה נכנסות לטורניר משלב 32 הגדולות, וקבוצות ליגת העל מתחילות משלב שמינית הגמר. כל השלבים משוחקים כמשחק אחד. משחק הגמר נערך כמשחק בודד בקייב, אך עשוי להשתנות בהתאם להחלטות ההתאחדות. משחקי הסיבוב הראשון משוחקים תמיד בנובמבר, בעוד הגמר משוחק במאי. הקבוצה שזוכה בגביע מתמודדת בעונה שלאחר מכן בסופר קאפ האוקראיני מול זוכת אליפות אוקראינה. לאורך כל תולדות הטורניר, חמישה מועדונים זכו בגביע - צ'רנומורץ אודסה, דינמו קייב, שחטאר דונצק, וורסקלה פולטבה, וטבריה סימפרופול. קבוצה המסומנת בכתב מודגש זכתה באליפות ליגת העל האוקראינית באותה העונה והשלימה דאבל מקומי. מדיה וקבצים בנושא הגביע האוקראיני בוויקישיתוף אתר האינטרנט הרשמי של הגביע האוקראיני (באוקראינית)(הקישור אינו פעיל, 16.3.2022) КУБОК УКРАЇНИ. ФІНАЛЬНИЙ МАТЧ СЕЗОНУ-2020/2021 «ДИНАМО» — «ЗОРЯ» РОЗПОЧНЕТЬСЯ 13 ТРАВНЯ О 19.00
הפחתה במקור

הפחתה במקור הוא מושג המתייחס להפחתה בצריכה, בעיקר של מוצרים חדשים שייצורם כרוך בזיהום מסוגים שונים. הפחתת הצריכה נועדה להקטין את טביעת הרגל האקולוגית (ראו גם: איכות הסביבה), ולחסוך בכסף. הפחתת הצריכה היא העדיפות הראשונה בסדר העדיפויות של מדרג הפסולת. ערך מורחב – זיהום הסביבה לייצור, הפצה, שימוש והשלכה של כל מוצר כמעט, קיים מחיר של זיהום סביבתי ברמה זו או אחרת. בין אם מדובר בזיהום מים בידי כימיקלים בתעשייה, זיהום אוויר בידי עשן משריפת דלק, זיהום הים בידי פסולת המושלכת לנהרות וכיוצא באלה, כמעט ואין מוצר חף מזיהום או טביעת רגל אקולוגית. ערך מורחב – משאבים טבעיים לשם ייצור מוצרים רבים, משתמשים מפעלים בחומרי גלם רבים, בנוסף לחומרי הגלם שממנו מורכב המוצר עצמו. נקודת ההנחה המקובלת בקרב חוקרים היא שקצב הצריכה של חומרים (למשל נפט או מינרלים שונים) גבוה לאין שיעור מקצב ייצורם הטבעי. מכך עולה כי במוקדם או במאוחר, אם הצריכה תימשך בקצב דומה לזה הנהוג כיום, יאזלו משאבי הטבע השונים מן העולם. ערך מורחב – מדרג הפסולת בנוסף, קיימת בעיה של פסולת. אשפה רבה גורמת לזיהום מי-תהום, זיהום קרקע וזיהום אוויר, לפגיעה בחי ובצומח, וכן הטמנת אשפה (או כל טיפול אחר) עולה כסף רב וצורכת אנרגיה רבה. ייצור חשמל ופעולות מנועים מסוגים שונים הוא הכרחי לתעשייה. אך אלה גורמים לזיהום סביבתי ניכר, ברובו זיהום אוויר. כמו כן, נשנית גם בנושא זה בעיית כילוי חומרי הגלם, שכן שימוש בדלק מאובן הוא אבן הייסוד של ייצור חשמל, ושימוש בדלק נוזלי לסוגיו השונים הוא אבן היסוד של פעולת מנועים. ערך מורחב – המים עבור האדם ייצור מוצרים רבים דורש שימוש רב במים. למשל, אם נדע מהי כמות המים הדרושה להשקיית תירס (המשמש כמזון לבקר) עד לבשלותו, נוכל לחשב כמה מים צריך על מנת לייצר קילוגרם תירס. מכאן נוכל לחשב כמה מים דרושים לשם ייצור קילוגרם בשר בקר. לפי חישוב דומה, ניתן לחשב את כמויות המים של מוצרים שונים, כגון פלדה (234 ליטר מים לכל קילוגרם) ביגוד (6,813 ליטר מים לגידול כותנה עבור מכנסי ג'ינס), וכן הלאה. הפחתה ברכישת מוצרי "מותרות". שימוש חוזר במוצרים, להשאיל מוצרים. שימוש במוצרים רב־פעמיים במקום במוצרים חד־פעמיים. קניית מוצרים ללא אריזה, או באריזה גדולה (כך תקטן כמות חומר האריזה ביחס לכמות המוצר). כמו כן, קיים גם "תו תקן ירוק" אשר מעיד על החברה כי היא משתמשת בכמויות מעטות יחסית של פסולת. חיסכון בכסף. פחות מוצרים, משמע, יותר מקום פנוי. הארכת חיי המוצר - עקב אי־שימוש במוצר חדש במקומו. מתוך שלמה שובאל, "צפונות כדור הארץ", הוצאת האוניברסיטה הפתוחה, עמ' 620. כמויות מים הדרושות לייצור מוצרים שונים (אנגלית)
MTV Unplugged (אלבום של קייטי פרי)

MTV Unplugged הוא אלבום ההופעה הראשון של זמרת הפופ האמריקאית קייטי פרי. האלבום יצא לאור בחברת ההקלטות קפיטול רקורדס ב-17 בנובמבר 2009 בארצות הברית. באלבום ישנם שירים שאיתם הופיעה פרי ל-MTV ביולי 2009 כשהייתה בניו יורק. האלבום מגיע בפורמט של תקליטור למחשב או לדיוידי. באלבום נמצאים שלושה סינגלים של פרי מאלבום האולפן השני שלה One of the Boys ועוד ארבעה שירים שונים. בשנת 2009 הוחלט ב-MTV להחזיר את אלבומי ההופעה מחדש. פרי הרגישה שהופעה ב-MTV Unplugged תהיה טובה עבורה כדי להראות את עצמה כזמרת ולשתף את הקהל בסיפורים שמאחורי השירים שלה לאחר הצלחתה באלבום האולפן One of the Boys. בדיסק הדיוידי מופיע גם ריאיון מיוחד. מידע על האלבום MTV Unplugged באתר MusicBrainz מידע על האלבום MTV Unplugged באתר AllMusic
MTV Unplugged (אלבום)

מספר אלבומי להקות ואמנים שהשתתפו במיזם MTV Unplugged. האם התכוונתם ל... MTV Unplugged in New York – אלבום הופעה של נירוונה Unplugged (אלבום של אליס אין צ'יינס) – אלבום הופעה של אליס אין צ'יינס The Corrs Unplugged – אלבום הופעה של הקורס Unplugged (אלבום של אריק קלפטון) – אלבום הופעה של אריק קלפטון MTV Unplugged (מיני-אלבום של מריה קארי) – מיני אלבום ואלבום הופעה של מריה קארי MTV Unplugged (אלבום של קייטי פרי) – אלבום הופעה של קייטי פרי MTV Unplugged (אלבום של שאקירה) – אלבום הופעה של שאקירה MTV Unplugged (אלבום של שון מנדס) – אלבום הופעה של שון מנדס MTV Unplugged (אלבום של טוני בנט) – אלבום הופעה של טוני בנט
דנקז

דנקז (בגעז: ደንቀዝ) הוא כפר במחוז צפון גונדר שבמדינת אמהרה בצפון אתיופיה. הכפר שוכן בגובה של 2,427 עד 2,808 מטרים מעל פני הים, כ-23 ק"מ צפונית-מזרחית לאגם טאנה וכ-21 ק"מ דרומית-מזרחית לעיר גונדר. בתי הכפר שוכנים בפיזור ניכר בין טראסות חקלאיות המשתפלות בתלילות לעבר חופי האגם. על גבעה בדנקז, שהיה ידוע בשם "גומנגה" (פורטוגזית Gomenghe או Gomnagé), הקים הקיסר סוסניוס ב-1619, מעוז מלכותי קטן עשוי אבן. המבנה שכלל תשעה חדרים הוקף בארבע פינותיו במגדלים עגולים קטנים, וסמוך לו הוקמה קפלה. הרקע לבחירה באתר למטרה זו נעוץ באגדה רווחת, לפיה נגלתה הבתולה לקיסר דווית השני (שלט 1507–1540), ובישרה לו כי בירתו המבורכת בידי שמיים תקום במקום ששמו מתחיל בצליל "ג", או ליתר דיוק, בהברה "גו". מסיבה זו הוקמו מעוזים מלכותיים גם בגורגורה ובגוזרה, וכן בפאסיל גמב שבגונדר, אשר הייתה לימים לבירת הקיסרות. מנואל דה אלמיידה דיווח כי הקיסר שהה בדנקז משך עשר עונות גשומות רצופות, וציין כי: "כבר ארבע או חמש שנים חלפו מאז שהקיסר - כאשר מספר בנאים מהודו הובאו בידי הפטריארך - הקים ארמון אבן וסיד; מבנה שהיה לפלא בארץ זו ודבר-מה שטרם נראה או עלה בדמיונו של איש, ומעלותיו הן כאלה שהיה נחשב לבעל ערך ונאה בכל מקום. הוא ניצב בינות לשתי חומות ארוכות ורחבות עד מאוד, במיקום החולש על כל היתר, ועל-כן נצפה ממרחק רב. יש לו אולמות וחדרים בקומת הקרקע ובקומה הראשונה, מעוצבים כולם בפרופורציה, ומרפסות מהן נשקף מראה לא רק אל כל המחנה ואל דנקז, כי עד מקומות רחוקים מאוד השוכנים בכל הכיוונים". לדברי דה אלמיידה שכנו סביב הארמון מבנים רבים מאוד, רובם עגולים, והם שיוו לאתר מראה של הר מסולע ולא של עיר. עוד שכנה במקום כנסייה. גם בכרוניקה של הקיסר נזכרה העובדה שבנאים אירופים הקימו עבורו שני ארמונות - האחד בדנקז והשני בגורגורה. הסתירה לכאורה בזהות הבנאים - הודים או אירופים - נובעת מהעובדה שהיו אלה כנראה אנשי מלאכה שהובאו מגואה הפורטוגזית. הכרוניקה הקיסרית מוסיפה שבמפעל הבנייה לקחו חלק גם אנשי מקצוע מקומיים ומצרים. מבקרים שהזדמנו לדנקז בשנות ה-30 של המאה ה-19 עמדו על כך שבמקום בו שכן המתחם הקיסרי מוקף החומה ניצב מבנה הרוס. Ethiopia, the unknown land, Stuart Munro-Hay, I.B.Tauris publishers, 2008 ISBN 9781860647444. עמ' 173.
אמפיטריאון

במיתולוגיה היוונית, אמפיטריאון (ביוונית: Ἀμφιτρύων) הוא בעלה של אלקמנה, בתו של אלקטריאון מלך מיקנה. זאוס התחזה לאמפיטריאון ובגד באשתו הרה עם אלקמנה. מאוחר יותר באותו היום כאשר חזר אמפיטריאון מהמלחמה, שכב גם הוא עם אלקמנה וכך נולדו לה תאומים, האחד, הרקולס, בנו של זאוס, והשני, איפיקלס, בנו של אמפיטריאון. שמו של הרקולס ניתן לו כלעג לאשתו של זאוס, הרה, על כך שהוא הילד של בעלה שבגד בה. האל יופיטר (זאוס) מתאהב באלקמנה, אשתו של אמפיטריאון, מלך תבאי. כאשר אמפיטריאון יוצא למלחמה נגד הטלבואים, יופיטר לובש את דמותו, נכנס לביתם, אוכל, מדבר ושוכב עם אלקמנה שבטוחה שזה בעלה שחזר מהמלחמה. יופיטר מאריך את הלילה כדי שיהיה לו כמה שיותר זמן להיות איתה. כל הזמן הזה מרקוריוס, בנו של יופיטר, עומד על המשמר מחוץ לבית, מחופש לסוסיא, עבדו של אמפיטריאון. כשסוסיא חוזר הוא מגלה שיש מחוץ לביתו אדם שנראה בדיוק כמוהו, שבתחבולות משכנע אותו שהוא לא סוסיא ומבריח אותו משם. אמפיטריאון מאשים את אלקמנה בבגידה. יופיטר (מחופש לאמפיטריאון) אומר לאלקמנה שהוא צריך לחזור לפני שהצבא ישים לב להיעדרו, והוא נותן לה גביע זהב והולך. בשובו הביתה לאחר ניצחונו במלחמה, אמפיטריאון האמיתי שומע מסוסיא שכשחזר הביתה הוא ראה עוד סוסיא עומד ליד הדלת ואמפיטריאון לא מאמין לו. כשהם מגיעים הביתה, אלקמנה חושבת שהוא לועג לה, כי לפני רגע הוא אמר לה שהוא צריך ללכת ועכשיו פתאום הוא חוזר. הם רבים, היא מראה לו את הגביע כהוכחה לכך שהוא היה בבית בלילה והוא מאשים אותה בבגידה. אלקמנה יולדת שני בנים בלידה אחת, אחד של אמפיטריאון ואחד של יופיטר. האחד, הרקולס, בנו של זאוס, והשני, איפיקלס(אנ'), בנו של אמפיטריאון. שמו של הרקולס ניתן לו כלעג לאשתו של יופיטר (יונו/הרה) על כך שהוא הילד של בעלה שבגד בה. יופיטר משמיע את קולו מהשמיים בליווי רעמים ומודה במעשיו. על פי סיפור נוסף במיתולוגיה, שישה מצאצאיו של מסטור, אחיו של אלקטריאון, חמיו של אמפיטריאון, הגיעו למיקנה כדי לתבוע את חלקם בממלכה. כאשר אלקטריאון סירב לדרישתם, הם הניסו את עדרו. התפתח מאבק בינם ובין בניו של אלקטריאון, ובסופו נותר בחיים רק אדם אחד מכל צד. אוורס, שנותר בחיים, מכר את העדר לאמפיטריאון, וזה החזיר את העדר לאלקטריאון, אך בטעות הרג את אלקטריאון כאשר זרק את אלתו לעבר אחת הפרות. אחיו של אלקטריאון מלך במקומו, האשים את אמפיטריאון ברצח והגלה אותו. מדיה וקבצים בנושא אמפיטריאון בוויקישיתוף אמפיטריאון, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
הור ההר

הֹר הָהָר הוא שם מקום הנזכר בספר במדבר כמקום קבורת אהרן הכהן. הור ההר היה אחת מתחנות בני ישראל בעת נדודיהם במדבר לאחר יציאת מצרים. בהור ההר מת אהרן כפי המתואר בחומש במדבר: ”וַיִּסְעוּ מִקָּדֵשׁ וַיָּבֹאוּ בְנֵי יִשְׂרָאֵל כָּל הָעֵדָה הֹר הָהָר. וַיֹּאמֶר ה' אֶל מֹשֶׁה וְאֶל אַהֲרֹן בְּהֹר הָהָר עַל גְּבוּל אֶרֶץ אֱדוֹם לֵאמֹר. יֵאָסֵף אַהֲרֹן אֶל עַמָּיו כִּי לֹא יָבֹא אֶל הָאָרֶץ אֲשֶׁר נָתַתִּי לִבְנֵי יִשְׂרָאֵל עַל אֲשֶׁר מְרִיתֶם אֶת פִּי לְמֵי מְרִיבָה. קַח אֶת אַהֲרֹן וְאֶת אֶלְעָזָר בְּנוֹ וְהַעַל אֹתָם הֹר הָהָר. וְהַפְשֵׁט אֶת אַהֲרֹן אֶת בְּגָדָיו וְהִלְבַּשְׁתָּם אֶת אֶלְעָזָר בְּנוֹ וְאַהֲרֹן יֵאָסֵף וּמֵת שָׁם. וַיַּעַשׂ מֹשֶׁה כַּאֲשֶׁר צִוָּה ה' וַיַּעֲלוּ אֶל הֹר הָהָר לְעֵינֵי כָּל הָעֵדָה. וַיַּפְשֵׁט מֹשֶׁה אֶת אַהֲרֹן אֶת בְּגָדָיו וַיַּלְבֵּשׁ אֹתָם אֶת אֶלְעָזָר בְּנוֹ וַיָּמָת אַהֲרֹן שָׁם בְּרֹאשׁ הָהָר וַיֵּרֶד מֹשֶׁה וְאֶלְעָזָר מִן הָהָר.” הר ההר באופן מילולי הוא "ההר של ההר". ישנם מספר פירושים למונח - החלק ההרי של ההר, ההר ההרים (הר גדול) או פירושו של רש"י - ההר שעל ההר, הכותב כ"הר על גבי הר כתפוח קטן על גבי תפוח גדול". ישנם שני מקומות עיקריים המשוערים כהר-ההר הדרומי, מקום קבורת אהרון הכהן: ג'בל הרון: הר בירדן, סמוך לאתר הסלע האדום (פטרה) שבראשו קיים גוש סלעי גדול. זיהוי זה נזכר לראשונה בספר קדמוניות היהודים של יוסף בן מתתיהו ולאחר מכן באונומסטיקון של אוסביוס שבטים בדואים המתגוררים באזור זיהו את המקום כהור ההר ובנו בו מצבה ומבנה מעליה. הגישה למקום מתאפשרת בהליכה או ברכיבה על חמורים מתוך אתר פטרה, כשעתיים וחצי רכיבה או כחצי יום הליכה לכל כיוון. באתר מבקרים מדי פעם עולי רגל יהודים ומוסלמים. הר צין: הר בחלקה הדרומי של מדינת ישראל, אשר בחלקו העליון מזדקרת רצועת סלע בולטת. שמו הערבי של המקום הוא ג'בל מדרה (כתיב: מצ'רה). סברה שלישית קובעת את מקומו של הר-ההר ליד קדש ברנע. ערך מורחב – הור ההר הצפוני בספר במדבר, מוזכר הר נוסף בשם "הור ההר". הר זה סימן את נקודת הגבול הצפון-מערבית של ארץ ישראל. הרשויות בירדן רואות בקבר אהרון מסגד ואוסרות על תפילות יהודים במקום. באוגוסט 2019 שיתפה קבוצת תיירים ישראלים סרטון של עצמם רוקדים עם ספר תורה באתר. השלטונות החרימו אז חפצים דתיים מהקבוצה וסגרו את ההר בפני קבוצות סיור זרות שאין להן אישור לבקר ממשרד הווקף. הגישה הבלתי מוגבלת לקבר הוחזרה בדצמבר. מדיה וקבצים בנושא הור ההר בוויקישיתוף מהמדרשה לחצֵבה לאורך נחל צין, באתר מדרשת שדה בוקר דיון בשאלת מיקומו המדויק של הור ההר, באתר תפוז ספר במדבר, פרק כ', פסוקים כ"ב–כ"ח פירוש רש"י לבמדבר כ כב יוסף בן מתתיהו, קדמוניות היהודים, ספר ד, פרק ד, פסקה ז, סעיפים 83-82. ספר האונומאסטיקון לאבסביוס בתרגום ע"צ מלמד "Jordanian police threaten to jail Israeli pilgrims for praying". Times of Israel. נבדק ב-2017-07-24. זיוון זאב, 2001. עברות שמות מקומות בנגב. אריאל - כתב עת לידיעת ארץ -ישראל, 150-151 - עם הפנים אל הנגב, עמ' 21 - 26. Joffre, Tzvi (5 באוגוסט 2019). "Jordan Closes Aaron's Tomb After Jews Seen Praying at Site". Jerusalem Post. {{cite news}}: (עזרה) יהונתן קליין, ‏ירדן תפתח מחדש את קבר אהרן הכהן, באתר כיפה, ג' בכסלו ה'תש"פ.
מרדכי רון

מרדכי רון (נובמבר 1923 - אפריל 1988) היה ניצב במשטרת ישראל. רון (רובינשטיין) נולד בחיפה ולמד בבית הספר "נצח ישראל" ובבית הספר המקצועי שליד הטכניון. היה פעיל ההגנה ובשנת 1940 עבר הכשרה של פלוגות הים והיה מדריך ימי באגודת יורדי ים זבולון. בשנת 1941 התגייס לצי הבריטי ושירת בו שש שנים בים התיכון ובים סוף. בעת שירותו באלכסנדריה גויס על ידי מפקד ההגנה במקום, גרשון ריטוב, לעסוק בהעברת נשק שנאסף במדבר המערבי, לאוניות ישראליות. בשנת 1947 יצא לשליחות רכש באירופה מטעם ההגנה וכעבור שנה חזר לישראל והתגייס לחיל הים. בשנת 1949 התגייס למשטרה והופקד על הקמת משמר החופים בכנרת ובנמל חיפה. בשנת 1957 היה מפקד הימייה המשטרתית ומשמר החופים. בשנת 1960 יצא לקורס קצינים בכירים במשטרה וללימודי ימאות והוסמך כחובל ראשון על ידי משרד התחבורה. בתפקיד זה התקדם בשנות השישים לדרגת סגן ניצב. בשנת 1969 מונה למפקד נפת חיפה שקיבלה אז אחריות על הנמל. בהמשך הפכה הנפה למרחב ורון הועלה לדרגת ניצב משנה. בשנת 1975 הועלה לדרגת תת-ניצב. בסוף 1976 מונה למפקד מחוז הצפון ובתחילת 1977 הועלה לדרגת ניצב. הוא כיהן בתפקיד כשנה וחצי. רון נפטר בגיל 65 מהתקף לב ונקבר בחלקת השוטרים בבית העלמין הצבאי בחיפה. מגיעה ספינת משמר חדשה, מעריב, 2 ביוני 1957 קציני משטרה הועלו בדרגה, חרות, 26 בנובמבר 1959 או מפקד משטרת הנמל? ראו: סחורה מוברחת נתגלתה ב"ישראל", מעריב, 20 בינואר 1959 מפקד בחוף - וקצין ביום, מעריב, 25 בינואר 1961 המשטרה הפעילה ספינות משמר חדישות, מעריב, 18 במרץ 1969 עמוס כרמלי, פיקוד אחיד למשטרת חיפה ולמשטרת הנמל, דבר, 4 ביולי 1969 תת ניצב מ. רון נתמנה מפקד המחוז הצפוני, דבר, 2 בדצמבר 1976 קציני המשטרה טיומקין, רון, בר ואבינועם יועלו היום לדרגת ניצב, דבר, 19 בינואר 1977 ניצב רון שלח מכתבי פרישה לפקודיו, דבר, 12 במאי 1978
יגאל מרקוס

יגאל מרקוס (נפטר ב-6 באפריל 2022) היה ניצב במשטרת ישראל. מרקוס נולד בפתח תקווה. הצטרף למשטרת ישראל ושירת במחוז תל אביב, היה ראש לשכת התנועה במחוז ועמד בראש שלוחת מחלקת המודיעין במחוז כראש מדור אגירה והערכה. בשנת 1974 מונה למפקד משטרת מרחב דן. היה נציג המשטרה בארצות הברית בדרגת תת-ניצב עד 1984. לאחר שחזר לארץ הועלה לדרגת ניצב. שימש סגן המפקח הכללי ובשנת 1986 מונה במקביל לראש אגף חקירות. בשנת 1988 סיים את תפקידיו ועבר לפקד על מחוז תל אביב, בראשו עמד עד 1993. היה חבר במועצה לשימור אתרי מורשת בישראל. מרקוס נפטר ב-6 באפריל 2022.